ארגון חמאס בחר מנהיג חדש. בחמאס אשרו היום כי איסמעיל הנייה יעמוד בראש הלשכה המדינית של הארגון. הנייה, שגבר על המתמודדים האחרים בבחירות הפנימיות של הארגון, כיהן בעבר כראש הלשכה המדינית של חמאס ברצועת עזה וגם כראש הממשלה ברצועה. יחליף בתפקידו את חאלד משעל.
על התפקיד התחרו הנייה, מוחמד נזאל, חבר הלשכה המדינית של חמאס ששימש בעבר כדובר התנועה, ומוסא אבו מרזוק, סגן ראש הלשכה המדינית של חמאס. הבחירות התקיימו בדוחא שבקטר ובעזה באמצעות שיחת ועידה. הנייה עצמו היה אמור לנכוח בדוחא לרגל הבחירות אך מעבר רפיח הסגור מנע זאת ממנו.
כזכור בשבוע שעבר פרסם הארגון אמנה חדשה. בו הודיע כי הוא מוותר על השמדת ישראל, אך עם זאת הוא דוחה את זכותה של ישראל להתקיים. "אין שום הצדקה לגירוש ולהגליית העם הפלסטיני על ידי הישות הציונית, שהיא פרויקט קולוניאליסטי", נכתב באמנה.
חמאס מתרכך? "נסכים למדינה בגבולות 67" • נתניהו: "מדובר בהטעיה"
הנייה, אבו אל-עבד נולד בשנת 1963 למשפחת פליטים במחנה הפליטים א-שאטי שלחוף ימה של עזה – שם הוא מתגורר גם היום. הקריירה הפוליטית שלו החלה באוניברסיטה האיסלאמית בעזה – עת הצטרף לתא הסטודנטים אל-איסלאמיה שהיה מזוהה באותם ימים עם תנועת האחים המוסלמים אשר הפכה לימים לפטרון של חמאס.
הנייה היה כלוא בישראל שלוש פעמים פעמיים הוא נכלא לתקופות קצרות ופעם אחת נכלא לשלוש שנים בשל פעילותו בחמאס.
אחרי שישראל נאלצה לשחרר את מנהיג חמאס אחמד יאסין בעקבות ניסיון ההתנקשות הכושל בחאלד משעל על אדמת ירדן, הנייה מונה להיות ראש לשכתו בשנת 1997. הנייה ניצל מניסיון התנקשות ישראלי בשנת 2003 כאשר שהה עם יאסין ושאר מנהיגי חמאס בפגישה בדירת מסתור שאותה הפציצה ישראל מהאוויר. כל הנוכחים בדירה שרדו והצליחו להימלט. בשנת 2006 זכה הנייה בבחירות למועצה המחוקקת כאשר עמד בראש הרשימה שהציב חמאס לבחירות – היא רשימת השינוי והרפורמה.
הנייה קרא לנכדו ארדואן, כהוקרה לעמדות שהציג נשיא טורקיה כלפי הסוגיה הפלסטינית. ב-2012 הוא ערך מסיבת עיתונאים באיסטנבול ליד המרמרה ואמר למשפחות ההרוגים כי לפלסטינים ולטורקים גורל משותף. "קיום ההבטחה לדם ההרוגים הוא לא לוותר על ירושלים. הדם שלכם ניצח את המצור", אמר.
מחליף חמור בחמור..
07/05/2017 נגמרו הרעיונות לכותרות?
חילופי מחבלי, לא גברי!